Doncs això, què és per vosaltres Els Segadors? Un himne regional o nacional? 
I quina era la teua intenció oculta que has dit més amunt? Tu què n'opines? 
És més que res anar anant veure. Molta gent diu sí, la meua nació és de Salses a Guardamar, sí, l'estatut de la CAC, Catalunya és nació, ara pregunte sobre l'himne i resulta que un himne sobre una batalla regional dels Països Catalans himne nacional? Vaig vegent molta falya de coherència, hipocresia, etc... per això vull veure com se mostra la gent. És molt fàcil dir a tot que sí, que quanta més gent millor, però a l'hora de la veritat, les coses canvien. 
Batalla regional? Ui ui, diria que la teva ment ha estat en part xuclada per l'invasor... Tu creus que els francesos consideren la batalla de Verdún com una batalla regional??? No, és una batalla NACIONAL igual que ho fou el setge de Barcelona. Per tots els catalans (que et recordo és el gentilici de tots nosaltres). No entenc com molts que diuen ser independentistes tenen dins la seva ment les fronteres que els espanyols ens van imposar a prop d'Alcanar.
Potser és a tu qui t'ha xuclat la ment l'invassor, o potser és egocentrisme. Quan dic una batalla regional és perquè em referisc a que només es va desenvolupar a una regió de la nació, els Països Catalans. Si per a tu la nació acaba al Sénia, estarem parlant de coses diferents, però sí la teua nació va de Salses a Guardamar, llavors hauries de reconéixer-me que eixa batalla en la que es basa els Segadors només és d'un part de la nació i ni a les illes ni al País Valencià ocorregué. I per això, un himne sobre una batalla d'una regió és lògic que siga himne d'una regió, però no de tota la nació. 
Coi, cap batalla és tan gran com per abraçar TOT el territori... és obvi. Totes es desenvolupen en llocs concrets, però no prou com per considerar-la llunyana o que no et pertany. El setge de Barcelona afecta per igual a empordanesos com valencians, és el setge a la capital del nostre país. No entenc el perquè de tantes reticències. El mateix amb la dèria de voler-ne dir valencià del català parlat a València. No ho entenc, perquè en TOTS els mapes lingüístics que he revisat es pot veure que al PV el que es parla és "català septentrional".
Però que no ho veus? Una cançó que parla d'una batalla i d'una regió que no és la meua, a quin sant m'ha de representar? A més de que no és que siga nou sino és que mai m'ha representat. I això de la dèria de voler-ne dir valencià del català parlat a València, ja és mortal. A tu quan te paga la dreta espanyola per dir tot això i crear blavers? 
Calma't, per començar. Quan ja estiguis calmat i tinguis el cap alliberat de tot l'estrés que sembles patir, digue'm on parla de Barcelona a la lletra dels segadors. Ànim, tu pots! 
Barcelona? Has parlat tu de Barcelona, jo no l'he mencionat. I no em referisc a una ciutat, jo em referisc a un país, Catalunya -la que sempre oficialment ha acabat al Sénia-, i eixa batalla no transcorregué a Catalunya? Llavors veig lògic que siga l'himne de Catalunya. Però Catalunya, al meu parer, no és més que una regió dels Països Catalans i ni el País Valencià ni les Illes tenen res a veure amb Els Segadors. 
En fi, doncs res, cap de nosaltres veig que acceptarà el que diu l'altre, per tant millor deixar-ho aquí. Sigui com sigui espero que la qüestió de l'himne no ens faci oblidar el realment important.
Si he obert este fil és preceissament per això, perquè no ens faça oblidar el realment important. Tot era amb la intenció de fer reflexionar sobre el tema regió, nació, sentiment d'unitat, etc... i que si es creu en el projecte dels Països Catalans, doncs que siga coherentment.